### Mal for

### obligatorisk skisse til

### senter for bærekraftig areal- og naturbruk

**Det er obligatorisk å sende inn skisse. Søknader til hovedutlysningen som ikke er basert på én eller flere innsendte skisser, vil bli avvist. Søkere må sette seg godt inn i**[**hovedutlysningen**](https://www.forskningsradet.no/utlysninger/2025/senter-barekraftig-areal-og-naturbruk/)**. Skissen bør i størst mulig grad svare ut formål, prioriteringer og avgrensninger beskrevet i der**

**Siste frist for å sende inn en obligatorisk skisse er 11. juni 2025, kl. 13:00 CEST.**

Merk at kun godkjente norske forskningsorganisasjoner kan sende inn søknad til hovedutlysningen.

Hovedformålet med den obligatoriske skisserunden er å mobilisere til prosjektideer og stimulere til samarbeid for å utvikle konkurransedyktige søknader til senterne.

Skissene vil bli vurdert administrativt i Forskningsrådet, og det vil bli gitt en kortfattet skriftlig tilbakemelding. Tilbakemeldingen vil gå på om skissen tilfredsstiller de formelle kravene til et senter for bærekraftig areal- og naturbruk og om den faller innenfor utlysningens formål og rammer.

Ingen søknader vil bli utelukket på grunnlag av skissetilbakemeldingen. Det er opp til søker på selvstendig grunnlag å vurdereom du bør utarbeide en søknad eller ikke til hovedsøknadsfristen. Vår tilbakemelding på skissen innebærer ingen forpliktelse til å behandle søknader til hovedsøknadsfristen.

Skisser som ikke er sendt inn **innen 11. juni kl 1300 CEST** vil ikke bli vurdert og vil dermed ikke kvalifisere for å kunne sende inn søknad til hovedsøknadsfristen

**Skissen må følge malen på neste side**

Merk at vi vil offentliggjøre tittel, prosjektansvarlig, kontaktperson, samarbeidspartnere og sammendrag av hver skisse.

Skissen må opprettes i og sendes inn via Forskningsrådets elektroniske søknadssystem.

Skissen skal skrives på norsk eller engelsk. Sideformatet skal være A4 med 2 cm marger, 11 pkt. skrift (Calibri) og enkel linjeavstand. For ev. referanseliste eller figurtekster kan skriftstørrelse 9 benyttes. Merk at hovedsøknaden skal skrives på engelsk.

**Tittel, kontaktinformasjon og sammendrag**

Skissebeskrivelsen og tabellen med kontaktinformasjon og sammendrag lastes opp som én samlet pdf-fil via Forskningsrådets elektroniske søknadssystem. Dokumentet skal ikke overskride fem sider og det er ikke mulig å laste opp mer enn dette.

Denne informasjonssiden og all tekst i kursiv kan slettes i skissebeskrivelsen du sender inn.

***NB!*** Det er ikke mulig å redigere i innsendte skisser. Ved behov for å endre en innsendt skisse, må dere trekke skissen og sende inn en ny skisse før fristen.

|  |
| --- |
| Skisse nr: |
| (Fylles ut av Forskningsrådet) |

**Tittel, kontaktinformasjon og sammendrag (informasjonen i denne tabellen publiseres)**

|  |  |
| --- | --- |
| **Skissetittel:** |  |
| **Prosjektansvarlig:** |  |
| **Kontaktperson: (navn, tlf, epost)** |  |
| **Partnere (kontaktinformasjon gis på**  **siste side)** |  |
| **SAMMENDRAG (maks 150 ord, ca. 1/3 side)** | |

**Forslag til eksperter**

*Gi inntil 3 forslag til internasjonale fagfeller som kan vurdere en eventuell hovedsøknad. Fagfellene bør ha bred kompetanse/tilnærming til problemstillingene i senteret.*

**Beskriv utfordringen senteret skal ta for seg og hva målet er**

*Hva er målet med senteret?*

*Hvilke konkrete samfunnsutfordringer senteret skal bidra til møte og hvorfor er det viktig****?***

*Beskriv og avgrens problemstillingene.*

*Trekk fram hva som er de mest sentrale forskningsspørsmålene og forskningsmessige ambisjoner.*

*Beskriv hvordan det skal bidra til at forskning, offentlig sektor, næringsliv og andre samfunnsaktører arbeider sammen, på tvers av sektor- og politikkmål og forvaltningsnivåer*

*Beskriv hvordan senteret vil virke samlende og strukturerende på forskningen innenfor senterets tematiske område. Hva vil være merverdien ved et slikt senter?*

**Potensial for samfunnsnytte, virkninger og effekter**

*Beskriv på hvilken måte resultater fra senterets arbeid vil ha samfunnsmessig relevans og nytteverdi for å gjøre Norge i stand til å møte utfordringer knyttet til areal- og naturbruk og styrke samfunnets evne til å løse komplekse problemstillinger. Hva vil være senterets viktigste fotavtrykk og suksessfaktorer?*

*Hvordan skal senteret sette spor i det norske forsknings- og innovasjonssystemet?*

*Hva vil være de viktigste effektene av senteret på kort sikt (i løpet av fem år etter senterets slutt), og på hvilke områder kan man forvente de mest betydningsfulle langsiktige virkningene av senterets aktiviteter? Hvordan kan dette måles sammenlignet med dagens situasjon?*

**Gjennomføring**

*Hvordan er senteret tenkt organisert og hvordan skal dere sikre god samhandling mellom senterets deltakere og partnere?*

*Hvordan skal senteret involvere relevante fagmiljøer på en måte som gjør at samarbeidet blir reelt tverrfaglig og sektorovergripende?*

*Hvilke type kunnskaps- og kompetansemiljøer må være med, og hvilke aktører må samarbeide (FoU-miljøer, bedrifter, offentlige virksomheter, interesseorganisasjoner, befolkningsgrupper m.m.) for å nå senterets mål?*

*Begrunn samarbeids­konstellasjonen i senteret. Hvilken rolle har hver av partnerne i gjennomføringen og hvilken kunnskap/kompetanse bidrar de med?*

*Beskriv planer og merverdi for internasjonalt samarbeid i senteret og hva det internasjonale samarbeidet vil tilføre senteret*.

**Forskerutdanning og kjønnsbalanse**

*Beskriv hvordan senteret vil bidra til rekruttering, forskerutdanning og kompetansebygging.*

*Beskriv de kunnskaps- og kompetansebehov som næringslivet, offentlig sektor og andre samfunnsaktører har innenfor området. Beskriv hvordan senteret skal bidra til å møte disse behovene og beskriv planer for kompetansebygging ut fra dette. Beskriv hvordan likestillingshensyn skal integreres i senterets arbeid.*

**Forholdet til eksisterende kunnskap, etablerte sentre og andre større satsinger**

*Beskriv hvordan senteret skal nyttiggjøre seg av eksisterende kunnskap på området og hvordan senteret vil komplementere eller forsterke pågående forvaltningsmessige, regulatoriske og politiske initiativ nasjonalt og internasjonalt.*

*Beskriv kort hvordan senteret vil bygge på eller være komplementært i forhold til andre etablerte sentre eller andre større satsinger.*

**Dialog og formidling**

*Hvordan skal senteret spille en aktiv, innovativ og synlig rolle i samfunnet ved å fremme forskningsbasert formidling, dialog, og debatt?*

*Beskriv hvordan senteret skal legge til rette for å ta kunnskap i bruk, være handlingsorientert, følge opp og tilgjengeliggjøre forskningsresultater.*

**Budsjett og kostnader**

*Sett opp en skisse til budsjett med de viktigste kostnadselementene og finansiering i tabellen under.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Kostnadsplan | | | | Finansieringsplan | | | |
| Partnere | Personal- og indirekte kostnader | Utstyr | Andre drifts-kostnader | SUM | Forsknings-rådet | Egen finansiering  (in-kind) | Egen-finansiering (kontant-finansiering) | SUM |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **Total** |  |  |  |  |  |  |  |  |

*Vedlegg: Kontaktinformasjon prosjektpartnere*

|  |  |  |  |
| --- | --- | --- | --- |
| *Partner* | *Kontaktperson* | *Telefon* | *Epost* |
|  |  |  |  |
|  |  |  |  |